आजाद के एनकाउंटर की SC ने की कड़ी आलोचना  
सुप्रीम कोर्ट ने नक्सली नेता राजकुमार उर्फ आजाद और पत्रकार हेमचंद्र के एनकाउंटर की आलोचना करते हुए केंद्र व आंध्र पुलिस को नोटिस जारी किया है।
सुप्रीम कोर्ट ने नक्सली नेता चेराकुड़ी राजकुमार उर्फ आजाद और पत्रकार हेमचंद्र पांडे के एनकाउंटर की कड़ी आलोचना की है। कोर्ट ने इस मामले में केंद्र और आंध्र प्रदेश पुलिस को नोटिस जारी किया है।  इन दोनों को जुलाई, 2010 में आंध्र प्रदेश पुलिस ने महाराष्ट्र−आंध्र सीमा पर एनकाउंटर में मार गिराया था। पत्रकार हेमचंद्र पांडे की पत्नी, समाजिक कार्यकर्ता स्वामी अग्निवेश और वरिष्ठ वकील प्रशांत भूषण ने सुप्रीम कोर्ट में याचिका दायर कर इस मुठभेड़ को फर्जी बताया और इस पूरे मामले की न्यायिक जांच कराने की मांग की।  मामले की सुनवाई करने वाले सुप्रीम कोर्ट के जज जस्टिस आफताब आलम ने नोटिस जारी करते हुए कहा, मुझे उम्मीद है कि सरकार की ओर से ठोस जवाब मिलेगा। हमारा गणतंत्र अपने ही सपूतों की हत्या का बोझ बर्दाश्त नहीं कर सकता।